rejauldu/bengali-wikipedia huggingface dataset:
থাম্ব|288x288পিক্সেল|কিনয়ার্ড আনুমানিক ১৮৬১-৬৩ আর্থার ফিটজজেরাল্ড কিনয়ার্ড, ১০ম লর্ড কিনয়ার্ড (৮ জুলাই ১৮১৪ - ২৬ এপ্রিল ১৮৮৭), ছিলেন একজন স্কটিশ ব্যাংকার এবং উদার রাজনীতিবিদ।   রাজনৈতিক জীবন  থাম্ব|251x251পিক্সেল|"ধার্মিকতা এবং ব্যাংকিং"। ১৮৭৬ সালে ভ্যানিটি ফেয়ারে প্রকাশিত এপের ব্যঙ্গচিত্র। ১৮৩৭ থেকে ১৮৩৯ সাল পর্যন্ত পার্থের সংসদ সদস্য হিসেবে এবং আবার ১৮৫২ থেকে ১৮৭৮ সাল পর্যন্ত হুইগদের হয়ে সংসদ সদস্য হিসেবে দায়িত্ব পালন করেন। তিনি প্রধানমন্ত্রী হেনরি জন টেম্পল, তৃতীয় ভিসকাউন্ট পামারস্টনের একজন উৎসাহী সমর্থক ছিলেন, যার ফলে তাকে "পামারস্টনের ছায়া" ডাকনাম দেওয়া হত।  দায়িত্ব পালনকালে তিনি সংসদে স্কটল্যান্ডের জন্য আরও প্রতিনিধিত্ব চাওয়ার আকাঙ্ক্ষার জন্য পরিচিত ছিলেন। ১৮৭৮ সালে তিনি স্কটিশ লর্ডশিপের পাশাপাশি কিনারডের ব্যারনিতে তার বড় ভাইয়ের স্থলাভিষিক্ত হন এবং হাউস অফ লর্ডসে তার আসন গ্রহণ করেন।  ১৮৪৩ সালে লর্ড কিনার্ড উইলিয়াম হেনরি কিনার্ডের কন্যা মেরি জেন (হোয়ার) কিনার্ডকে (১৮১৬-১৮৮৮) বিয়ে করেন। তাদের সাত সন্তান ছিল, যাদের মধ্যে ছয়জন প্রাপ্তবয়স্ক হয়েছিলেন: ফ্রেডেরিকা জর্জিনা (১৮৪৫-১৯২৯), আর্থার ফিটজেরাল্ড (১৮৪৭-১৯২৩), লুইসা এলিজাবেথ (১৮৪৮-১৯২৬), আগনেতা অলিভিয়া (১৮৫০-১৯৪০), গার্ট্রুড মেরি (১৮৫৩-১৯৩১) এবং এমিলি সিসিলিয়া (১৮৫৫-১৯৪৭)। তারা লন্ডনে স্থায়ীভাবে বসবাস শুরু করেন এবং প্রতি বুধবার তারা জনহিতকর প্রকল্প নিয়ে আলোচনার জন্য আমন্ত্রণ জানাতেন। তারা লক হাসপাতাল এবং আশ্রয়ের জন্য তহবিল সংগ্রহ করতেন যা তিনি এবং তার স্বামী সমর্থন করতেন। তিনি নারীদের ভোটাধিকারের একজন দৃঢ় সমর্থক ছিলেন, কিন্তু তার স্ত্রী মনে করতেন যে এটি একজন নারীর ভূমিকা সম্পর্কে তার ধারণার সাথে সঙ্গতিপূর্ণ নয়। তিনি জনসমক্ষে কথা বলতেন না তবে ধারণা করা হয় যে তিনি তার বক্তৃতাগুলি লিখেছিলেন।  ১৮৪৭ সালে, কিন্নার্ড স্কটিশ দরিদ্রদের ত্রাণ বিতরণে আয়ারল্যান্ড এবং স্কটল্যান্ডের হাইল্যান্ডস-এ ব্রিটিশ অ্যাসোসিয়েশন ফর দ্য রিলিফ অফ ডিস্ট্রেস-এর প্রতিনিধিত্ব করেন। তিনি হাইল্যান্ড ইমিগ্রেশন ফান্ডের কোষাধ্যক্ষ ছিলেন  ১৮৫৬ সালে তিনি এবং তাদের পাঁচ সন্তান পল মল ইস্টে যেখানে তিনি কাজ করতেন সেই ব্যাংকের উপরে থাকতে চলে যান। এই নতুন বাড়িটি সৎকর্মের আরেকটি কেন্দ্র হয়ে ওঠে।  লর্ড কিনার্ড ১৮৮৭ সালের এপ্রিল মাসে ৭২ বছর বয়সে মারা যান এবং তার জ্যেষ্ঠ পুত্র আর্থার ফিটজেরাল্ড তার স্থলাভিষিক্ত হন। পরের বছর লেডি কিনার্ড মারা যান।   তথ্যসূত্র    বহিঃসংযোগ    The Thirteen Lord Kinnairds, Kinnaird.net    Representative Peers - Scotland  বিষয়শ্রেণী:যুক্তরাজ্যের সংসদ সদস্য যারা উত্তরাধিকারসূত্রে পিয়ারেজ বিষয়শ্রেণী:যুক্তরাজ্যের সংসদ সদস্য ১৮৭৪-১৮৮০ বিষয়শ্রেণী:যুক্তরাজ্যের সংসদ সদস্য ১৮৬৮-১৮৭৪ বিষয়শ্রেণী:যুক্তরাজ্যের সংসদ সদস্য ১৮৬৫-১৮৬৮ বিষয়শ্রেণী:যুক্তরাজ্যের সংসদ সদস্য ১৮৫৯-১৮৬৫ বিষয়শ্রেণী:যুক্তরাজ্যের সংসদ সদস্য ১৮৫৭-১৮৫৯ বিষয়শ্রেণী:যুক্তরাজ্যের সংসদ সদস্য ১৮৫২-১৮৫৭ বিষয়শ্রেণী:যুক্তরাজ্যের সংসদ সদস্য ১৮৩৭-১৮৪১ বিষয়শ্রেণী:স্কটিশ উদারপন্থী দলের সংসদ সদস্য বিষয়শ্রেণী:স্কটল্যান্ডের নির্বাচনী এলাকা থেকে যুক্তরাজ্যের সংসদ সদস্য বিষয়শ্রেণী:১৮৮৭-এ মৃত্যু বিষয়শ্রেণী:১৮১৪-এ জন্ম বিষয়শ্রেণী:কিনয়ার্ড পরিবার বিষয়শ্রেণী:স্কটীয় ব্যাংকার
গরীয়া নৃত্য বা গড়িয়া নৃত্য হল ভারতের ত্রিপুরা রাজ্যের ত্রিপুরী জনগণের একটি নৃত্য। এটি গোরিয়া পূজার সময় সঞ্চালিত হয়, বৈশাখ মাসে নতুন ফসল বপন এবং ভাল ফসলের জন্য প্রার্থনা উদযাপনের উৎসব। পশ্চিমা ক্যালেন্ডারে, এপ্রিলের মাঝামাঝি পরে নৃত্যটি ঘটে।S.C. Bhatt, Gopal K. Bhargava (eds), Land and People of Indian States and Union Territories: Volume 26: Tripura, p. 180, Kalpaz Publications, 2006 ISBN 8178353822. ত্রিপুরী জনগণের পাশাপাশি, নৃত্যটি ত্রিপুরীর প্রতিবেশী জনগণ যেমন জামাতিয়া, রেয়াং এবং নোয়াটিয়ার মধ্যেও ঘটে।Debapriya Deb Barman, Treatise on Traditional Social Institutions of the Tripuri Community, p. 104, Directorate of Research, Department of Welfare for Scheduled Tribes and Scheduled Castes, Government of Tripura, 1984 OCLC 610605741 উভয় লিঙ্গই ঢোল ও বাঁশির সাথে নাচে অংশ নেয়। নৃত্যটি ধীর ছন্দে শুরু হয়, ধীরে ধীরে গতিতে বাড়তে থাকে যখন নাচ এক গ্রাম থেকে অন্য গ্রামে যায়। এটা অনেক হাত নড়াচড়া এবং কিছু ঘূর্ণি জড়িত। নৃত্যশিল্পীরাও কোরাসে গান করেন। নৃত্যে দুই ডজনেরও বেশি মুদ্রা (আন্দোলন) রয়েছে যার মধ্যে অনেকগুলি পশু-পাখির গতিবিধি বা প্রকৃতির অন্যান্য বৈশিষ্ট্যের প্রতিনিধিত্ব করে।Surajit Debbarma, "Folk music and dances of Tripura: with special reference to Tripura tribe" , The Creative Launcher, vol. 2, iss. 3, August 2017 ISSN 2455-6580   তথ্যসূত্র   বহিঃসংযোগ   Includes lyrics and music audio.  বিষয়শ্রেণী:ত্রিপুরার নৃত্য
আর্কোসরোমর্ফা (উচ্চারণː আর্ - কো - সও - রো - মর্ - ফা) কথাটা গ্রিক, আর এর আক্ষরিক অর্থ হল "টিকটিকির আকারের শাসক" বা "শাসক টিকটিকি"। এরা একরকম প্রাগৈতিহাসিক সরীসৃপ, ডায়াপসিড উপশ্রেণীর অন্তর্গত একটা অধঃশ্রেণী। অন্ত্য পার্মিয়ান যুগে এদের প্রথম বিবর্তন হয় এবং ট্রায়াসিক নাগাদ এরা ডাঙায় প্রাধান্য বিস্তার করে। ১৯৮৮ খ্রিঃ জাক গটিয়ার, আর্নল্ড জি ক্লুজ এবং টিমোথি রো আর্কোসরোমর্ফার সংজ্ঞা হিসেবে বলেন "আর্কোসর (অর্থাৎ কুমির, ডাইনোসর, পাখি ও অন্যান্য অনেক বিলুপ্ত বর্গ) এবং অন্য সমস্ত সরিয়ান যারা লেপিডোসর (তুয়াতারা, টিকটিকি, সাপ) অপেক্ষা আর্কোসরদের নিকটতর জ্ঞাতি"। পরবর্তী একটি প্রকাশনায় মিচেল লরিন (১৯৯১) আর্কোসরোমর্ফদের সংজ্ঞা দেন প্রোল্যাসার্টা, ট্রাইলোফোসরাস, হাইপারোডেপিডন ও আর্কোসরদের সাধারণ ক্লেড হিসেবে। ১৯৯৮ খ্রিঃ ডেভিড ডিলকিস একটি উৎকৃষ্টতর সংজ্ঞা হিসেবে আর্কোসরোমর্ফদের চিহ্নিত করেন প্রোটোরোসরাস এবং সমস্ত সরিয়ানদের মধ্যে লেপিডোসরিয়া অপেক্ষা প্রোটোরোসরাসের নিকটতর জ্ঞাতি হিসেবে।  এই অধঃশ্রেণীর অন্তর্গত হল রিঙ্কোসরিয়া, ট্রাইলোফোসর, প্রোল্যাসার্টিফর্মিস এবং আর্কোসরিফর্মিস। এই গোষ্ঠীগুলো আকারের বিচারে একে অপরের থেকে আলাদা হলেও (এতটাই আলাদা যে এক সময় এদের বিভিন্ন অধঃশ্রেণীর অন্তর্গত মনে করা হত - ট্রাইলোফোসরদের ইউর‍্যাপসিড আর রিঙ্কোসরদের লেপিডোসর ভাবা হত) আসলে মাথার খুলির বেশ কিছু গঠনগত সাদৃশ্য দেখায়, যা থেকে বোঝা যায় যে এরা বিবর্তনের ধারায় একটি মাত্র ক্লেড থেকেই উদ্ভূত। জাতিজনি বিন্যাসে আরও কয়েকটা অনির্দিষ্ট বিভাগ যাদের কেউ কেউ আর্কোসরোমর্ফ মনে করেন আর কেউ কেউ করেন না তারা হল করিস্টোডেরা, ড্রেপানোসর, থ্যালাটোসর, ইকথিঅপ্টেরিজিয়া, সরোপ্টেরিজিয়াhttp://www.geol.umd.edu/~tholtz/G331/lectures/331vertsII.html এবং কচ্ছপ।  উপরে উল্লিখিত গোষ্ঠীগুলোর মধ্যে রিঙ্কোসর, ট্রাইলোফোসর এবং প্রোল্যাসার্টিফর্মেরা ট্রায়াসিক-জুরাসিক বিলুপ্তি ঘটনা বা তার আগেই বিলুপ্ত হয়ে যায়। করিস্টোডেরানরা মায়োসিন পর্যন্ত অপ্রধান গোষ্ঠী হিসেবে টিকে থাকে আর আর্কোসরিফর্মিসরা আদি ট্রায়াসিকে গুরুত্বপূর্ণ স্থান অধিকার করে এবং আরও সফল আর্কোসরিয়ায় বিবর্তিত হয়।   জাতিজনি  নিচে সুয়েস-এর ২০০৩ খ্রিষ্টাব্দের বিশ্লেষণের আধুনিকীকৃত ক্ল্যাডোগ্রাম দেওয়া হল। টেরাটার্পেটন-এর সংজ্ঞাজ্ঞাপক গবেষণাপত্রের সাথে এই রেখাচিত্রটি পেশ করা হয়েছিল। অন্যান্য আধুনিক গবেষণার মতই প্রোল্যাসার্টিফর্মিস-কে পলিফাইলেটিক বা 'বহুজাতিজনিক' হিসেবে চিহ্নিত করা হয় এবং প্রোটোরোসর-দের অধিক গুরুত্ব দেওয়া হয়।  গটম্যান-কেসাদা এবং স্যান্ডার কর্তৃক ২০০৯ খ্রিঃ আধুনিকীকৃত গটিয়ার, ক্লুজ এবং রো-এর ১৯৮৮ খ্রিঃ প্রণীত আর্কোসরোমর্ফার জাতিজনি:  বিশ্লেষণের পর তালিকা থেকে মেগালাঙ্কোসরাস-এর অপসারণের পর সংশোধিত পূর্বোক্ত জাতিজনি:   টীকা ও তথ্যসূত্র    বহিঃসংযোগ   প্যালিওস  প্যালিওফাইল্‌স্‌ – বিস্তারিত শ্রেণিবিন্যাস  বিষয়শ্রেণী:সরীসৃপ বিষয়শ্রেণী:প্রাগৈতিহাসিক সরীসৃপ
জগন্নাথ মন্দির হল জগন্নাথকে উৎসর্গ করা একটি গুরুত্বপূর্ণ হিন্দু মন্দির। এই মন্দিরে পূজিত দেবতা হলেন জগন্নাথ, যা বিষ্ণুর একটি রূপ – হিন্দুধর্মের সর্বোচ্চ দেবত্বের ত্রিত্বের একটি। মন্দিরটি ভারতীয় রাজ্য পশ্চিমবঙ্গের সমুদ্র সৈকত শহর দীঘায় অবস্থিত। এটির মন্দির নির্মাণের ঘোষণা ২০১৮ সালে করা হয়েছিল এবং নির্মাণ কাজ ২০২২ শুরু হয়েছিল। ২০২৫ সালের ৩০ শে এপ্রিল মন্দিরটি উদ্বোধন করা হয়।  মন্দিরটি হিন্দুদের বৈষ্ণব ঐতিহ্যের জন্য পবিত্র।   ইতিহাস   পরিকল্পনা ও নির্মাণকার্য  মুখ্যমন্ত্রী মমতা বন্দ্যোপাধ্যায় দিঘায় ২০১৮ সালে পুরীর আদলে জগন্নাথ মন্দির তৈরির কথা ঘোষণা করেছিলেন। মন্দিরের বিশদ প্রকল্প প্রতিবেদন ২০১৯ সালের আগস্ট মাসের মধ্যে সম্পন্ন হয়েছিল। মুখ্যমন্ত্রী মমতা বন্দ্যোপাধ্যায় ২০১৯ সালের ২০ই আগস্ট ঘোষণা করেছিলেন যে মন্দিরের নির্মাণ দুই বছরের মধ্যে শেষ হবে। সমুদ্রের ধারে দীঘাস্থিত পুরনো জগন্নাথ মন্দিরের জায়গাতেই নতুন মন্দির গড়ার কথা বলা হয়েছিল। তবে পরিবেশগত নিষেধাজ্ঞায় সেখানে মন্দির নির্মাণ করা যায়নি। পরে দিঘা স্টেশনের পাশে মন্দির তৈরির জন্য জমি নির্বাচন করা হয়েছিল। দিঘা-শঙ্করপুর উন্নয়ন পর্ষদ মন্দিরের জন্য ২০ একর জমি প্রদান করেছিল। মন্দির নির্মাণের দায়িত্ব হিডকো-কে দেওয়া হয়। রাজ্য সরকারের উদ্যোগে জগন্নাথ মন্দির নির্মাণ কাজের সূচনা রাজ্যের মন্ত্রী অখিল গিরি শুভ অক্ষয়তৃতীয়া তিথিতে করেছিলেন। নির্মাণ কাজের ব্যয় হিসাবে ২০০ কোটি টাকা বরাদ্দ হয়েছিল।  মুখ্যমন্ত্রী মমতা বন্দ্যোপাধ্যায় ২০২৩ সালের ৪ঠা এপ্রিল নির্মাণাধীন মন্দির পরিদর্শন করেছিলেন। তিনি বলেন,    প্রাণপ্রতিষ্ঠা ও উদ্বোধন  মন্দিরের উদ্বোধন করা হয়েছিল ২০২৫ সালের ৩০ এপ্রিল, তবে ২৪ এপ্রিল থেকেই শুরু হয়েছিল যজ্ঞ। প্রথমে বাস্তুপুরুষের উদ্দেশে যজ্ঞ হয়েছিল, যার উদ্দেশ্য ছিল নবনির্মিত কাঠামোকে অপদেবতা বা অপশক্তির কবল থেকে মুক্ত করা। ২৯ এপ্রিল শুরু হয় ‘মহাযজ্ঞ’।এই দিন যজ্ঞে প্রধান যজমান ছিলেন মুখ্যমন্ত্রী মমতা ব্যানার্জী।এদিন দুপুরে প্রথমবার মন্দিরের শীর্ষে পতিত পাবন ধ্বজা উত্তোলন করা হয়।যা প্রতিদিন বিকালে পরিবর্তন করা হবে।  পুরীর জগন্নাথ মন্দিরের প্রধান সেবায়েত রাজেশ দয়িতাপতির নেতৃত্বে পুরোহিতেরা নিমকাঠের তৈরি জগন্নাথ বিগ্রহতে প্রাণপ্রতিষ্ঠার প্রক্রিয়া সম্পন্ন করেন। এর পর পাথরের জগন্নাথ বিগ্রহতে প্রাণপ্রতিষ্ঠা করেন ইসকনের সেবায়েতরা; একই সঙ্গে রাধা মদনমোহনের পাথরের মূর্তিতেও প্রাণপ্রতিষ্ঠা সম্পন্ন করা হয়।  মুখ্যমন্ত্রী মমতা  বন্দ্যোপাধ্যায় অক্ষয়তৃতীয়ার মাহেন্দ্রক্ষণে—দুপুর ৩টে থেকে ৩টে ১৫ মিনিট—মন্দিরের দ্বারোদ্ঘাটন করেন। উক্ত দিনে, দ্বারোদ্ঘাটন পর, পাঁচ মিনিটের পর মন্দির ও দেবতা দর্শনের জন্য মন্দির সর্বসাধারণের উদ্দেশ্যে উন্মুক্ত হয়েছিল।   দেবতা  মন্দিরে জগন্নাথ, বলভদ্র ও সুভদ্রা দেবতা হিসেবে পূজিত হবেন।   স্থাপত্য  মন্দিরের উচ্চতা ৬৫ মিটার (২১৩ ফুট)। এই মন্দিরটি নির্মাণে রাজস্থানের বংশী পাহাড়ের বিখ্যাত বেলেপাথর ব্যবহার করা হয়েছে।  তথ্যসূত্র  বিষয়শ্রেণী:দীঘা বিষয়শ্রেণী:জগন্নাথ মন্দির বিষয়শ্রেণী:বৈষ্ণব সম্প্রদায়
ফ্রঁসোয়া মোরিস আদ্রিয়াঁ মারি মিতেরঁ (; ; ২৬ অক্টোবর ১৯১৬ – ৮ জানুয়ারি ১৯৯৬) ১৯৮১ থেকে ১৯৯৫ সাল পর্যন্ত ফ্রান্সের রাষ্ট্রপতি ছিলেন। তিনি ফ্রান্সের পার্তি সোসিয়ালিস্ত তথা সমাজতান্ত্রিক দলের নেতা ছিলেন। তিনি ১৯৮১ সালে ফরাসি পঞ্চম প্রজাতন্ত্রের ইতিহাসে প্রথম বামপন্থী রাষ্ট্রপতি হিসেবে দায়িত্ব গ্রহণ করেন।Patrick Rotman et Jean Lacouture, "le roman du pouvoir" , L'Express এরপর ৭ বছরের মেয়াদ পূর্ণ করার পর ১৯৮৮ সালের নির্বাচনে পুনরায় ৭ বছরের জন্য নির্বাচিত হন।  মিতেরঁ ফ্রান্সে মৃত্যুদণ্ড বিলুপ্ত ঘোষণা করেন, সাপ্তাহিক কর্মসপ্তাহের সর্বোচ্চ দৈর্ঘ্য ৩৯ কর্মঘণ্টায় নামিয়ে আনেন এবং বেতার ও টেলিভিশনে সরকারি নিয়ন্ত্রণ হ্রাস করেন। জার্মান চ্যান্সেলর হেলমুট কোলের সাথে মাস্ট্রিখট চুক্তি সম্পাদন করে ইউরোপীয় একীভবনকে অগ্রসর করেন। তার সময়ে ফ্রান্সে সংস্কৃতি খাতে ব্যাপক বিনিয়োগ হয়। তার আমলে ফ্রান্সের একটি নতুন বিশালাকার জাতীয় গ্রন্থাগার নির্মাণ করা হয়। ১৯৯১ সালে মিতেরঁ প্রথম ও একমাত্র ফরাসি রাষ্ট্রপতি হিসেবে একজন মহিলা প্রধানমন্ত্রীকে (এদিত ক্রেসোঁ) নিয়োগ দান করেন।  মিতেরঁ ১৯৯৬ সালে প্যারিসে প্রস্থিত গ্রন্থির কর্কটরোগের (প্রোস্টেট ক্যানসার) কারণে মৃত্যুবরণ করেন।   তথ্যসূত্র   বিষয়শ্রেণী:১৯১৬-এ জন্ম বিষয়শ্রেণী:১৯৯৬-এ মৃত্যু বিষয়শ্রেণী:ফরাসি আইনজীবী বিষয়শ্রেণী:ফ্রান্সের রাষ্ট্রপতি বিষয়শ্রেণী:প্রাক্তন রোমান ক্যাথলিক বিষয়শ্রেণী:দ্বিতীয় বিশ্বযুদ্ধের ফরাসি সামরিক কর্মকর্তা বিষয়শ্রেণী:স্নায়ুযুদ্ধের ব্যক্তি বিষয়শ্রেণী:ফ্রান্সে ক্যান্সারে মৃত্যু
সীসারাম সিং ( – ২৯ ডিসেম্বর ২০১৯) ভারতের উত্তরপ্রদেশের একজন রাজনীতিবিদ ছিলেন যিনি বহুজন সমাজ পার্টির রাজনীতির সাথে যুক্ত ছিলেন। তিনি উত্তরপ্রদেশ বিধানসভার একজন বিধায়ক ছিলেন।  জীবনী সীসারাম সিং ২০০৭ সালে নাজিবাবাদ থেকে উত্তরপ্রদেশ বিধানসভার বিধায়ক হিসেবে নির্বাচিত হয়েছিলেন। তিনি স্নাতক পর্যন্ত পড়ালেখা করেছিলেন।  সীসারাম সিং ২০১৯ সালের ২৯ ডিসেম্বর প্রয়াত হন।  তথ্যসূত্র  বিষয়শ্রেণী:১৯৪০-এর দশকে জন্ম বিষয়শ্রেণী:২০১৯-এ মৃত্যু বিষয়শ্রেণী:বহুজন সমাজ পার্টির রাজনীতিবিদ বিষয়শ্রেণী:উত্তরপ্রদেশ বিধানসভার সদস্য বিষয়শ্রেণী:উত্তরপ্রদেশের বহুজন সমাজ পার্টির রাজনীতিবিদ
ভেনিসে মৃত্যু বা ডেথ ইন ভেনিস (; ড্যের টোড ইন ভেনেডিষ) হল জার্মান সাহিত্যিক টমাস মান রচিত একটি বিখ্যাত বড়গল্প (নভেলা)। ১৯১১ সালেই যদিও গল্পটি লেখা হয়, তা প্রথম প্রকাশ হয় পরের বছর মিউনিখ থেকে। এরপর সেই বছরেই গল্পটি বিখ্যাত নয়ে রুন্ডশাউHeft 10–11 সাহিত্য সাময়িকীতেও স্থান পায়। ১৯১৩ সালে এস. ফিশার ফেরলাগ প্রকাশনা সংস্থা থেকে এটি প্রথম বই আকারে বের হয়।  গল্পটির কেন্দ্রে রয়েছে গুস্তাভ ফন আশেনবাখ নামে এক পঞ্চাশোর্ধ বিপত্নীক বিখ্যাত লেখক। কিন্তু তার কলমে তখন আর কোনও নূতন যথার্থ শিল্পসৃষ্টি হচ্ছে না, তিনি একধরনের রাইটার'স ব্লকে ভুগছেন। জীবনের একঘেয়েমি কাটাতে তিনি গ্রীষ্মের ছুটিতে ইতালির ভেনিসে আসেন। সেখানে তিনি সৈকতে একটি অল্পবয়সী ছেলেকে দেখতে পান; সেও তার অভিজাত মা এবং তার বোনেদের সাথে একই হোটেলে উঠেছিল। ছেলেটির সাথে যদিও তার কোনও কথা হয় না, তিনি তার প্রতি অত্যন্ত আকৃষ্ট বোধ করেন। সেই আকর্ষণের চরিত্র অত্যন্ত আবেগময়, যা তাকে ভিতরে ভিতরে কুরে কুরে খেতে থাকে। ইতোমধ্যে ভেনিসে কলেরা রোগ মহামারি রূপে ছড়িয়ে পড়তে শুরু করে; আশেনবাখও তাতে আক্রান্ত হন ও শেষপর্যন্ত তার মৃত্যু ঘটে।  শুধুমাত্র ঘটনাবলী দিয়ে গল্পটির বাস্তবে কিছুই প্রকাশ পায় না। এখানে বিষয়বস্তুর মূল বিচরণক্ষেত্র কেন্দ্রীয় চরিত্র আশেনবাখের মানসিক জগৎ। সমগ্র গল্পটি বাস্তবে একটি বহুস্তরীয় আন্তর্পাঠ (intertext); এর বিষয়বস্তু - দৈহিক ভালোবাসা ও দার্শনিক জ্ঞানের মধ্যে সম্পর্ক যেমন একদিকে আমাদের মনে পড়িয়ে দেয় প্লাতোর সিম্পোজিয়াম, অন্যদিকে তাদের বৈপরীত্য আমাদের দাঁড় করিয়ে দেয় নিৎশীয় দর্শনের এক মূলকথার - নিয়মনীতি, প্রতিরোধ, সৌষ্ঠব ও চর্চা (গ্রিক পুরাণে যার দেবতা অ্যাপোলো) আর আবেগ ও আতিশয্যর (গ্রিক পুরাণে যার দেবতা ডায়োনিসাস) চিরকালীন দ্বৈরথের সামনাসামনি।  তথ্যসূত্র  বহিঃসংযোগ   Der Tod in Venedig, গুটেনবার্গ প্রকল্প  Eva D. Becker: Thomas-Mann-Figurenlexikon im Portal Literaturlexikon online  Wollust des Untergangs – 100 Jahre Thomas Manns „Der Tod in Venedig“. Zur Ausstellung im Buddenbrookhaus Lübeck  আরও পড়ুন ভিশন - আ প্রোজ স্কেচ  বিষয়শ্রেণী:ছোটগল্প বিষয়শ্রেণী:লেখক সম্পর্কিত উপন্যাস বিষয়শ্রেণী:আধুনিক উপন্যাস বিষয়শ্রেণী:কলেরা সম্পর্কে সৃষ্টিকর্ম
আর১৬০ বা হাটহাজারী-খাগড়াছড়ি সড়ক বাংলাদেশের একটি আঞ্চলিক মহাসড়ক। এই মহাসড়কটি হাটহাজারী পৌরসভা হতে জাতীয় মহাসড়ক এন১০৬ কে ফটিকছড়ি পৌরসভার উপর দিয়ে খাগড়াছড়ির সাথে সংযুক্ত করেছে। এটির মোট দৈর্ঘ্য , যার মধ্যে চট্টগ্রাম অংশে দৈর্ঘ্য ৩১.৫ কিলোমিটার ও খাগড়াছড়ি অংশে দৈর্ঘ্য ৫৭.৫ কিলোমিটার।   যেসব বাজার স্পর্শ করেছে   হাটহাজারী পৌরসভা  চারিয়া  সরকারহাট  মনিয়া পুকুর পাড়  কাটিরহাট  নুর আলি মিয়ারহাট  নাজিরহাট পৌরসভা  ফটিকছড়ি পৌরসভা  মানিকছড়ি  গুঁইমারা  মাটিরাঙ্গা পৌরসভা  খাগড়াছড়ি   আরও দেখুন   বাংলাদেশের জাতীয় মহাসড়কগুলোর তালিকা   তথ্যসূত্র   বিষয়শ্রেণী:বাংলাদেশের আঞ্চলিক মহাসড়ক বিষয়শ্রেণী:চট্টগ্রাম বিভাগের মহাসড়ক
thumb|পুনঃপ্রতিষ্ঠিত  বাওলি গাউস আলী শাহ , ফররুখনগরের একটি পথ। ফারুখনগর () ভারতের হরিয়ানা রাজ্যের গুরগাঁও জেলার একটি শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২৩ মিটার (৭৩১ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে ফারুখনগর শহরের জনসংখ্যা হল ৯৫২০ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৪%। পুরুষদের মধ্যে সাক্ষরতার হার ৭৩% এবং নারীদের মধ্যে এই হার ৫৫%। সারা ভারতের সাক্ষরতার হার ৫৯.৫%, তার চাইতে ফারুখনগর এর সাক্ষরতার হার বেশি।  এই শহরের জনসংখ্যার ১৪% হল ৬ বছর বা তার কম বয়সী।   তথ্যসূত্র   বিষয়শ্রেণী:হরিয়ানার শহর ও নগর বিষয়শ্রেণী:হরিয়ানার পর্যটন বিষয়শ্রেণী:গুরুগ্রাম জেলার শহর ও নগর
ব্যবহার   এই ভাবে দিতে হবে :  {{বছর|২০শ|২১শ|২২শ|১৯৯০|২০০০|২০১০|২০২০|২০৩০|২০০৯|২০১০|২০১১|২০১২|২০১৩|২০১৪|২০১৫|২০১৬|২০১৭}}  (লক্ষ্য করুন:  {{বছর|  এর পর প্রথম ৩ঘর শতাব্দীর জন্য, পরের ৫ঘর দশকের জন্য, পরের ৯ঘর বছরের জন্য।)   তাহলে ফলাফল আসবে, এই রকম:   ang:Bysen:Gēar nav ast:Plantía:Añu br:Patrom:Bloaz nav ca:Plantilla:Any da:Skabelon:År dv:ފަންވަތް:Year nav en:Template:Year nav es:Plantilla:Año fa:الگو:ناوبری سال fr:Modèle:Années fur:Model:An hi:साँचा:वर्ष पर्यटन ia:Patrono:Anno nav ig:Àtụ:Year nav 1st century CE io:Shablono:Yari ja:Template:年代ナビ jbo:Template:nanca cartu kk:Үлгі:Year nav kn:ಟೆಂಪ್ಲೇಟು:ವರ್ಷ ಸಂಚಾರ mg:Endrika:Taona pam:Template:Year nav simple:Template:Year nav su:Citakan:Taun nav ta:வார்ப்புரு:Year nav tet:Template:Tinan tg:Шаблон:Сол th:แม่แบบ:กล่องรวมปี tl:Suleras:Year nav tpi:Template:Year nav zh:Template:YearTOC zh-yue:Template:年代
মিজানুর রহমান (     ) মুসলিম পুরুষদের ইসলামি নাম। যার অর্থ "পরম দয়ালুর ভারসাম্য"। মিজানুর রহমান বলতে যাদেরকে বোঝানো হতে পারে;   মিজানুর রহমান সাঈদ — বাংলাদেশি মুফতি  মিজানুর রহমান (বীর প্রতীক) -বীর প্রতীক খেতাব প্রাপ্ত বাংলাদেশের স্বাধীনতা যুদ্ধের একজন মুক্তিযোদ্ধা।  মিজানুর রহমান (ক্রিকেটার) - বাংলাদেশি ক্রিকেটার।  মিজানুর রহমান (আম্পায়ার) - বাংলাদেশি ক্রিকেট আম্পায়ার।   মিজানুর রহমান (ময়মনসিংহের রাজনীতিবিদ) -বাংলদেশের রাজনীতিবিদ, মুক্তিযুদ্ধের সংগঠক ও ময়মনসিংহ-৭ আসনের সাবেক সাংসদ।   আরও দেখুন    মিজানুর রহমান চৌধুরী (দ্ব্যর্থতা নিরসন)  মিজানুর রহমান খান (দ্ব্যর্থতা নিরসন)  মীজানুর রহমান (দ্ব্যর্থতা নিরসন)  মিজানুর রহমান সাঈদ -বাংলাদেশের ইসলামিক পণ্ডিত। মিজানুর রহমান আজহারী-জনপ্রিয় ইসলামি ইস্কলার   মিজানুর রহমান সিনহা -বাংলাদেশি শিল্পপতি, রাজনীতিবিদ, সাবেক সংসদ সদস্য ও সাবেক প্রতিমন্ত্রী।  মিজানুর রহমান আরিয়ান -বাংলাদেশের একজন জনপ্রিয় চলচ্চিত্র পরিচালক, চিত্রনাট্যকার এবং নাট্য নির্মাতা মিজানুর রহমান খান দিপু -বাংলাদেশ আওয়ামী লীগের একজন রাজনীতিবিদ ও আইনজীবী। তিনি ২০০৮ সাধারণ নির্বাচনে ঢাকা-৬ আসন থেকে সংসদ সদস্য নির্বাচিত হন। মিজানুর রহমান মিনু - বাংলাদেশের একজন বিশিষ্ট রাজনিতিবিদ, রাজশাহী সিটি করপোরেশনের সাবেক মেয়র ও বাংলাদেশ জাতীয় সংসদের সাবেক এমপি। মিজানুর রহমান মানু -  বাংলাদেশের দিনাজপুর জেলার একজন রাজনীতিবিদ। তিনি বাংলাদেশের একজন নির্বাচিত সংসদ সদস্য হিসেবেও দায়ীত্ব পালন করেন। মিজানুর রহমান শেলী -(১৯৪৩–২০১৯) একজন সাবেক মন্ত্রী, রাজনীতি বিশ্লেষক, রাষ্ট্রবিজ্ঞানী ও শিক্ষাবিদ ছিলেন। মিজানুর রহমান (ইসলামিক পণ্ডিত) - (জন্ম ১৯৮৩), ব্রিটিশ নাগরিককে হত্যার দায়ে দোষী সাব্যস্ত। মিজানুর রহমান (কবি) (জন্ম ১৯৮৩), - ইংরেজি কথ্য কবিতা, তার মঞ্চের নাম কবি হিসেবে পরিচিত। এম মিজানুর রহমান - (জন্ম: ১ নভেম্বর, ১৯৪৬) বাংলাদেশের স্বাধীনতা যুদ্ধের একজন বীর মুক্তিযোদ্ধা। বীর প্রতীক। মোঃ মিজানুর রহমান - (জন্ম ১৯৭৮), বাংলাদেশী কাবাডি খেলোয়াড়। মুহাম্মদ মিজানুর রহমান - বাংলাদেশের খুলনা-২ আসনের সংসদ সদস্য। তিনি ২০১৪ সালে বাংলাদেশ আওয়ামী লীগ থেকে সংসদ সদস্য হিসেবে নির্বাচিত হয়েছেন। এস. বি. এম. মিজানুর রহমান চৌধুরী - বাংলাদেশের মুক্তিযোদ্ধা ও সমাজসেবক। ২০১৪ সালে তাকে “স্বাধীনতা ও মুক্তিযুদ্ধে স্বাধীনতা পুরস্কার” প্রদান করা হয়।  বিষয়শ্রেণী:আরবি পুরুষবাচক প্রদত্ত নাম বিষয়শ্রেণী:পুরুষবাচক প্রদত্ত নাম
thumb|১৯১০-এর দশকে মাইখাইলো বয়চুকের আঁকা "ইউক্রেনীয় মেয়ে" বয়চুকিজম (ইউক্রেনীয় ভাষায়: Бойчукізм) হল ১৯১০ এবং ১৯৩০ এর দশকের মধ্যে ইউক্রেনীয় শিল্পকলার ইতিহাসে একটি সাংস্কৃতিক এবং শৈল্পিক ঘটনা। শৈল্পিক স্মারক এবং শৈলীর জন্য একে সহজেেই আলাদা করা যায়। এটি ছিল ইউক্রেনীয় শিল্পকলার আদি বিদ্যালয়। এই শিল্পকলা ইউক্রেনীয় লোকশিল্প, বাইজেন্টিয়াম, প্রোটো-রেনেসাঁ এবং ইউক্রেনের গির্জার শিল্পকলার সংমিশ্রণে গঠিত হয়েছিল। বয়চুকিজম নামটি এসেছে আন্দোলনের প্রতিষ্ঠাতা মাইখাইলো বয়চুকের নাম থেকে। ইনি একজন বিশিষ্ট স্মৃতিসৌধ এবং গ্রাফিক শিল্পী ছিলেন।  নব্য-বাইজেন্টাইন শিল্প সেই সময়ের ইউরোপীয় শিল্পীরা যেমন পাবলো পিকাসো, আলেকজান্ডার আরখিপেনকো এবং কাজিমির মালভিচ প্রাচীন সংস্কৃতির আধ্যাত্মিক প্রকৃতি এবং এর ভাষার মধ্যে নমনীয়তা আলাদাভাবে বুঝতে পেরেছিলেন। বাইজেন্টিনিজম এবং ইউক্রেনীয় শিল্পকলা বয়চুকিস্টদের কাছে শৈল্পিক চিহ্ন হয়ে উঠেছে।  ১৯০৯ সালে মাইখাইলো বয়চুক প্যারিসে নব্য-বাইজেন্টাইন শিল্পকলার একটি চিত্রশালা প্রতিষ্ঠা করেছিলেন। এই চিত্রশালাটির হাত ধরে তার স্কুলের সূচনা হয়েছিল। এখানকার শিল্পীরা বাইজেন্টাইন এবং কিভান ​​রুসের সেরা শিল্পকলাগুলির উপর ভিত্তি করে ইউক্রেনীয় শিল্পকে পুনরুজ্জীবিত করার চেষ্টা করেছিলেন। বয়চুকিস্টরা মোমের সাথে ভেজা এবং শুকনো রঙের মিশ্রণ ব্যবহার করে দেয়ালে আঁকার কৌশল আয়ত্ত করেন।  ফরাসিরা এই উদ্ভাবনগুলির নাম দেয় বাইজেন্টাইন সংস্কার, যা পরে ইউক্রেনীয় স্মৃতিসৌধ বা বয়চুকিজমের স্কুল হিসেবে পরিচিত ছিল।  +190px190pxসেন্ট জন এর মোজাইক, মাইখাইলো বয়চুক, ১৯১০"ফসল তোলা", মাইখাইলো বয়চুক, ১৯১০ এর দশকে  মেঝহিরিয়া আর্ট এবং সিরামিক টেকনিক্যাল স্কুল ১৯১৯ সালে মেঝহিরিয়া আর্ট এবং সিরামিক স্টুডিওগুলি (১৯২৩ থেকে একটি প্রযুক্তিগত বিদ্যালয়) মেঝহিরিয়া মঠের জায়গায় অবস্থিত ছিল। সেখানে বয়চুকিস্টরা তাদের শিল্পকর্ম করত।  ১৯২৩-২৪ সালে শিল্প সমালোচক পি. গরবেনকোর নির্দেশনায় কারিগরি বিদ্যালয়ের ছাত্র এবং শিক্ষকরা মিলে একটি বিপ্লববাদী পুতুল থিয়েটার গঠন করেন। যেটি ভার্টেপ নামে পরিচিত। মাইখাইলো বয়চুকের স্ত্রী সোফিয়া নালেপিনস্কা-বয়চুকের নির্দেশনায় কিয়ভ ইনস্টিটিউট অফ আর্ট-এর ছাত্ররা কাঠ খোদাই করে  কাঠের শিল্পকর্মগুলি তৈরি করেছিল।  চিত্রশালা   তথ্যসূত্র   বিষয়শ্রেণী:ইউক্রেনের সংস্কৃতি বিষয়শ্রেণী:দৃশ্যকলা বিষয়শ্রেণী:ইউক্রেনের শিল্পকলা
পবন কুমার সিং পশ্চিমবঙ্গের একজন ভারতীয় রাজনীতিবিদ। তিনি ব্যারাকপুরের অর্জুন সিংয়ের ছেলে এবং ভাটপাড়া থেকে পশ্চিমবঙ্গ বিধানসভার সদস্য। বর্তমান বিধায়ক অর্জুন সিংয়ের পদত্যাগের কারণে আসনটি খালি হয়েছে। উপ-নির্বাচনে, পবন সিং পশ্চিমবঙ্গের প্রাক্তন পরিবহন মন্ত্রী মদন মিত্রকে পরাজিত করে বিজেপির টিকিটে আসনটিতে জয়ী হন।   নির্বাচনী এলাকা  তিনি ভাটপাড়ার (বিধানসভা কেন্দ্র) প্রতিনিধিত্ব করেন।   রাজনৈতিক দল  তিনি ভারতীয় জনতা পার্টির সদস্য।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬ বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১ বিষয়শ্রেণী:পশ্চিমবঙ্গের ভারতীয় জনতা পার্টির রাজনীতিবিদ বিষয়শ্রেণী:জীবিত ব্যক্তি
চুমকি চৌধুরী হলেন একজন ভারতীয় অভিনেত্রী যিনি বাংলা সিনেমায় তার কাজের জন্য পরিচিত। বাঙালি চলচ্চিত্র নির্মাতা অঞ্জন চৌধুরীর কাছে জন্মগ্রহণ করেন, তিনি তার বাবার দ্বারা পরিচালিত একটি বাংলা চলচ্চিত্র হীরক জয়ন্তী (১৯৯০) এ জয় ব্যানার্জির বিপরীতে তার রূপালী পর্দায় আত্মপ্রকাশ করেন। ছবিটির ব্যাপক সাফল্যের কারণে তিনি খ্যাতি অর্জন করেছিলেন। তিনি অভাগিনী (১৯৯১), ইন্দ্রজিৎ (১৯৯২), মায়া মমতা (১৯৯৩), গীত সঙ্গীত (১৯৯৪), মেজো বউ (১৯৯৫), নাচ নাগিনী নাচ রে (১৯৯৬) এর মতো বাংলা চলচ্চিত্রে তার ভূমিকার জন্য তার জনপ্রিয়তা ধরে রেখেছিলেন।    পরিবার এবং কর্মজীবন  চুমকি চৌধুরীর জন্ম কলকাতায়। তিনি বিখ্যাত পরিচালক অঞ্জন চৌধুরী এবং শ্রীমতী জয়শ্রী চৌধুরীর কন্যা। তিনি জয়শ্রী শিক্ষা নিকেতন থেকে মাধ্যমিক পাশ করেন এবং নিউ আলিপুর কলেজ থেকে উচ্চ মাধ্যমিক এবং বিএ সম্পন্ন করেন।  চুমকি চৌধুরী তার বাবার পরিচালনায় হীরক জয়ন্তী নামে ছবিতে একজন প্রধান অভিনেত্রী হিসেবে অভিনয়ে আত্মপ্রকাশ করেন। ছবিটি ১৯৯০ সালে মুক্তি পায়। বেশ কয়েকটি চলচ্চিত্র করার পর, তিনি বাংলা চলচ্চিত্র জগতে তার খ্যাতি অর্জন করেছিলেন। ১৯৯১ সালে বাবলু সমাদ্দারের 'অভাগিনী' ছবিতে অভিনয়ের পর থেকে মানুষ তাকে চিনতে শুরু করে।  চুমকি চৌধুরী তার মা জয়শ্রী চৌধুরী এবং পরে বাণী দেবনাথের কাছ থেকে নৃত্য ও সঙ্গীতের প্রাথমিক পাঠ গ্রহণ করেন। পেশাগতভাবে স্টেজ শোয়ের সঙ্গে যুক্ত ছিলেন।   ফিল্মোগ্রাফি  বছর শিরোনাম ভূমিকা টীকা রেফ ১৯৯০ হীরক জয়ন্তী জয়া মহাজন  ১৯৯১ অভাগিনী  ১৯৯২ ইন্দ্রজিৎ  ১৯৯৩ শ্রদ্ধাঞ্জলি  মায়া মমতা  ১৯৯৪ গীতসংগীত  আব্বাজান  ১৯৯৫ সংঘর্ষ  মেজো বউ  ১৯৯৬ পূজা  নাচ নাগিনী নাচ রে  মুখ্যমন্ত্রী  মহন  ১৯৯৭ শ্রীমান ভূতনাথ  লোফার  বড় বউ  ১৯৯৮ আসল নকল  ১৯৯৯ সন্তান  নিয়তি  জীবন নিয়ে খেলা  ২০০১ রাখি পূর্ণিমা ২০০২ নিশানা  চন্দ্রমল্লিকা  বাঙালি বাবু  ২০০৩ সেজো বউ  ২০০৬ মহাসংগ্রাম  ২০০৮ শিবাজি  ২০১২ আত্মত্যগ  ২০১৩ স্নেহের বাধন  ২০২২ কুলপি    তথ্যসূত্র    বহি সংযোগ      বিষয়শ্রেণী:বাংলা চলচ্চিত্র অভিনেত্রী বিষয়শ্রেণী:২১শ শতাব্দীর ভারতীয় অভিনেত্রী বিষয়শ্রেণী:২০শ শতাব্দীর ভারতীয় অভিনেত্রী বিষয়শ্রেণী:কলকাতার অভিনেত্রী বিষয়শ্রেণী:ভারতীয় চলচ্চিত্র অভিনেত্রী বিষয়শ্রেণী:জীবিত ব্যক্তি বিষয়শ্রেণী:১৯৭০-এ জন্ম
thumb|400px|সেন্ট্রোজোমের গঠন। সেন্ট্রোজোম হলো সেন্ট্রোস্ফিয়ারসহ সেন্ট্রিওল যেটাকে সেন্ট্রোজোম বলে। এটি প্রানি কোষের বৈশিষ্ট্য, প্রধানত প্রাণিকোষে এদের পাওয়া যায়; তবে, নিম্নশ্রেণির উদ্ভিদ কোষেও কদাচিৎ এদের দেখা যায়।   ইতিহাস  ওয়াল্টার ফ্লেমিং ১৮৭৫ সালেFlemming, W. (1875). Studien uber die Entwicklungsgeschichte der Najaden. Sitzungsgeber. Akad. Wiss. Wien 71, 81–147 এবং অ্যাদুয়ার্দো ভ্যান বেনডেন ১৮৭৬ সালেVan Beneden, E. (1876). Contribution a l'histoire de la vesiculaire germinative et du premier noyau embryonnaire. Bull. Acad. R. Belg (2me series) 42, 35–97. যৌথভাবে সেন্ট্রোজোম আবিষ্কার করেন এবং পরবর্তীতে থিওডোর বোভারি ১৮৮৮ সালে এর বর্ণনা ও নামকরণ করেন।  বৈশিষ্ট্য thumb|right|400px|নিউক্লিয়াসের পাশে সেন্ট্রোসোমের অবস্থান (তীর দ্বারা দেখানো হয়েছে)। প্রাণিকোষের নিউক্লিয়াসের কাছে দুটি ফাঁপা নলাকার বা দণ্ডাকার অঙ্গাণু দেখা যায়, তাদের সেন্ট্রিওল বলে। সেন্ট্রিওলের চারপাশে অবস্থিত গাঢ় তরলকে সেন্ট্রোস্ফিয়ার বলে। সেন্ট্রোজোমে থাকা সেন্ট্রিওল কোষ বিভাজনের সময় অ্যাস্টার রে তৈরি করে। এছাড়া স্পিন্ডল যন্ত্র বিভিন্ন ধরনের ফ্লাজেলা সৃষ্টিতে সেন্ট্রোজোমের অবদান রয়েছে।   তথ্যসূত্র    বহিঃসংযোগ   বিষয়শ্রেণী:কোষ জীববিজ্ঞান